Kęstutis Kristinaitis

Kęstutis Kristinaitis (g. 1961 m. liepos 29 d. Gaudžiočiuose, Akmenės raj.) – žemėtvarkininkas, politinis veikėjas, buvęs LR žemės ūkio ministras, viceministras.

Biografija 
1980 m. baigė Vilniaus statybos technikumą, įgijo geodezininko-techniko kvalifikaciją. 1985 m. baigė Lietuvos žemės ūkio akademiją (LŽŪA), įgijo inžinieriaus–žemėtvarkininko specialybę; nuo 1986 m. iki 1988 m. LŽŪA studijavo žemės ūkio ekonomiką.

Dirbo įvairiose žemėtvarkos struktūrose. Nuo 1989 iki 1990 m. LR žemės ūkio ministerijos (LR ŽŪM) Žemės naudojimo valdybos viršininkas, nuo 1990 m. iki 1991 m. LR ŽŪM Žemės reformos skyriaus vedėjas, nuo 1991 m. iki 1993 m. LR ŽŪM Žemės tvarkymo departamento direktoriaus pavaduotojas, vėliau – LR žemės ūkio ministro pirmasis pavaduotojas, nuo 2000 m. spalio 30 d. iki 2001 m. spalio mėn. LR žemės ūkio ministras, nuo 2001 m. JSC „Corporation Matininkai“ vadovas.

Nuo 1994 m. iki 2000 m. Lietuvos turto vertintojų asociacijos prezidentas, nuo 1997 m. iki 2000 m. Tarptautinių vertinimo standartų komiteto valdybos narys.

LNTPA valdybos narys.

Išnašos 

|-

Lietuvos žemės ūkio ministrai
Lietuvos žemės ūkio viceministrai